ai4bharat/Pralekha huggingface dataset:
నూతన మరియు పునరుత్పాదక శక్తి మంత్రిత్వ శాఖ
పునరుత్పాదక ఇంధనానికి ప్రోత్సాహకాలు
దేశంలో పునరుత్పాదక ఇంధనాన్ని ప్రోత్సహించేందుకు ప్రభుత్వం పలు చర్యలు తీసుకుంది. వాటిలో కింది చర్యలు ఉన్నాయి.
-విదేశీ ప్రత్యక్ష పెట్టుబడులను  ఆటోమేటిక్ రూట్లో వంద శాతం అనుమతి.
- 2025 జూన్ 30 నాటికి ప్రారంభించనున్న సౌర , పవన విద్యుత్ ప్రాజెక్టులకు అంతర్ రాష్ట్ర ట్రాన్స్ మిషన్ సిస్టమ్స్  చార్జీల రద్దు
-2022 సంవత్సరం వరకు రెన్యూవబుల్ పర్చేజ్ ఆబ్లిగేషన్  కోసం పథం ప్రకటన,
- పునరుత్పాదక ఇంధన డవలపర్లకు ప్లగ్ , ప్లే విధానంలో భూమి, ట్రాన్స్ మిషన్ సదుపాయం కల్పించేందుకు అల్ట్రా మెగా పునరుత్పాదక ఇంధన పార్కుల ఏర్పాటు.
-ప్రధాన్ మంత్రికిసాన్ ఊర్జా సురక్ష ఏవం ఉత్థాన్ మహాభియాన్ , సోలార్ రూఫ్టాప్ ఫేజ్ II, 12000 మెగావాట్ సిపిఎస్ యు పథకం ఫేజ్ II, మొదలైన పథకాలు,
- గ్రీన్ ఎనర్జీ కారిడార్ పథకం కింద పునరుత్పాదక విద్యుత్ తరలింపు కోసం, కొత్త ట్రాన్స్మిషన్ లైన్లను వేయడం , కొత్త సబ్-స్టేషన్ కెపాసిటీని సృష్టించడం,
-పెట్టుబడులను ఆకర్షించడం , సులభతర అందుబాటు కోసం ప్రాజెక్ట్ డెవలప్మెంట్ సెల్ను ఏర్పాటు చేయడం,
-గ్రిడ్ అనుసంధానిత సోలార్ పివి, పవన విద్యుత్ ప్రాజెక్టులనుంచి విద్యుత్ కొనుగోలుకు పోటీ తో కూడిన టారిఫ్ ఆధారిత బిడ్డింగ్ ప్రక్రియకు ప్రామాణిక బిడ్డింగ్ మార్గదర్శకాల జారీ.
-పునరుత్పాదక ఇంధన జనరేటర్లకు పంపిణీ లైసెన్సుల ద్వారా సకాలంలో చెల్లింపులు జరిగేలా చూడడానికి, లెటర్ ఆఫ్ క్రెడిట్  లేదా ముందస్తు చెల్లింపులపై విద్యుత్ను సరఫరా చేయాలని ప్రభుత్వ ఉత్తర్వులు జారీ .
“పునరుత్పాదక ఇంధన పరిశోధన ,సాంకేతిక అభివృద్ధి కార్యక్రమం” పథకానికి మంత్రిత్వ శాఖ వివిధ పరిశోధనా సంస్థలు , పరిశ్రమల ద్వారా మద్దతు ఇస్తోంది, దేశవ్యాప్తంగా సమర్థవంతమైన ,తక్కువ ఖర్చుతో కూడిన పద్ధతిలో నూతన, పునరుత్పాదక ఇంధనాన్ని విస్తృతంగా వ్యాప్తి చేయడానికి స్వదేశీ సాంకేతికత, అభివృద్ధి , తయారీని ప్రారంభించడానికి దీనిని అమలు చేస్తున్నారు.
పరిశ్రమ సహకారంతో పరిశోధన , సాంకేతిక అభివృద్ధి ప్రతిపాదనలను ఈ పథకం ప్రోత్సహిస్తుంది . ప్రభుత్వ, లాభాపేక్ష లేని పరిశోధనా సంస్థలకు 100 శాతం వరకు , పరిశ్రమలు, స్టార్టప్లు, ప్రైవేట్ సంస్థలు, వ్యవస్థాపకులు , తయారీ యూనిట్లకు 50-70 శాతం వరకు ఆర్థిక సహాయాన్ని ఈ పథకం అందిస్తుంది
ఈ సమాచారాన్ని కేంద్ర విద్యుత్ , నూతన , పునరుత్పాదక ఇంధన శాఖ మంత్రి శ్రీ ఆర్.కె.సింగ్
లోక్సభలో ఒక లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
అమెరికా అధ్యక్షుడుగా ఎన్నికైన బైడెన్ కు ప్రధానమంత్రి శుభాకాంక్షలు
అమెరికా అధ్యక్ష ఎన్నికల్లో విజయం సాధించిన జోబైడెన్ కు ప్రధానమంత్రి శ్రీ నరేంద్ర మోదీ శుభాకాంక్షలు తెలియచేశారు.
"జో బైడెన్ జీ, అద్భుతమైన విజయం సాధించినందుకు మీకు శుభాకాంక్షలు. భారత-అమెరికా సంబంధాలు పటిష్ఠంగా నిలపవడంలో ఉపాధ్యక్షుడుగా మీ కృషి అత్యంత కీలకం, అమూల్యం. కొత్త హోదాలో మీ హయాంలో భారత-అమెరికా సంబంధాలు మరింత ఉన్నత శిఖరాలకు చేరేందుకు మీతో సన్నిహితంగా కలిసి పని చేయాలని నేను ఎంతో ఆత్రంగా ఎదురు చూస్తున్నాను" అని ప్రధానమంత్రి తన సందేశంలో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోల్కతాలోని రాజరత్లో కొత్తగా నిర్మించిన క్యాంపస్లో ఓపీడీ సేవలు ప్రారంభించిన 'చిత్తరంజన్ నేషనల్ కేన్సర్ ఇన్స్టిట్యూట్'
కోల్కతాలోని రాజరత్లో కొత్తగా నిర్మించిన క్యాంపస్లో, ఓపీడీ సేవలను ఈనెల 19వ తేదీ నుంచి 'చిత్తరంజన్ నేషనల్ కేన్సర్ ఇన్స్టిట్యూట్' ప్రారంభించింది. ఈ సేవలను ఆంకాలజీ రోగుల కోసం కేటాయించారు. త్వరలోనే ప్రాథమిక వ్యాధి నిర్ధరణ సౌకర్యాలను, ఆ తర్వాత కీమోథెరపీ సేవలను అందుబాటులోకి తెస్తారు.
కోల్కతాలోని ఎస్.పి.ముఖర్జీ రహదారిలో ఉన్న క్యాంపస్ నుంచి 'చిత్తరంజన్ నేషనల్ కేన్సర్ ఇన్స్టిట్యూట్' ప్రస్తుతం పనిచేస్తోంది. 1950 నుంచి దేశానికి సేవలు అందిస్తోంది. దేశ తూర్పు ప్రాంతంలో కేన్సర్ చికిత్సకు, పరిశోధనకు ఇది ప్రధాన కేంద్రం. ప్రజలు భరించగలిగిన స్థాయిలోనే నాణ్యమైన చికిత్స అందించేందుకు, రాజరత్ వద్ద అతిపెద్ద రెండో క్యాంపస్ నిర్మాణానికి నిర్ణయించింది. ఇక్కడ పూర్తిస్థాయిలో కార్యకలాపాలు ప్రారంభమైతే, 460 పడకలతో, భరించగలిగిన ఖర్చులోనే అత్యుత్తమ నాణ్యతతో రోగులకు వివిధ రకాల కేన్సర్ చికిత్సలు అందుతాయి.
సీఎన్సీఐ రెండో క్యాంపస్ నిర్మాణానికి 75:25 నిష్పత్తిలో కేంద్ర, రాష్ట్ర ప్రభుత్వాలు నిధులు సమకూర్చాయి. ఇక్కడ ఓపీడీ సేవల ప్రారంభంతో, దేశవ్యాప్తంగా పెద్ద సంఖ్యలో తరలివచ్చే రోగులకు చికిత్సలు అందించేందుకు వీలయింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇండియా పోస్ట్ పేమెంట్స్ బ్యాంక్ ఏర్పాటుకు సవరించిన ఖర్చు అంచనాలకు ఆమోదం తెలిపిన కేంద్ర కేబినెట్
2020-21 ఆర్థిక సంవత్సరం నుంచి 2022-23 ఆర్థిక సంవత్సరానికి అదనపు ఫండింగ్ 820 కోట్ల రూపాయలు, మొత్తం పెట్టుబడి ప్రస్తుతం 2255 కోట్ల రూపాయలు.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఇండియా పోస్ట్ పేమెంట్ బ్యాంక్  ఏర్పాటుకు సవరించిన ప్రాజెక్టు పెట్టుబడికి ఆమోదం తెలిపింది. దీనిని 1435 కోట్ల రూపాయలనుంచి 2255 కోట్ల రూపాయలకు పెంచి రెగ్యులేటరీ నిబంధనలకు అనుగుణంగా ఈక్విటీని సమకూరుస్తారు. అలాగే రెగ్యులేటరీ అవసరాలు, సాంకేతికతను అప్గ్రేడ్ చేయాడానికి మరో 500 కోట్ల రూపాయలను భవిష్యత్ లో నిధులను సమకూర్చడానికి కూడా కేంద్ర ప్రభుత్వం ఆమోదం తెలిపింది.
ఈ ప్రాజెక్టు లక్ష్యం, అందుబాటులో, చవకగా బ్యాంకింగ్ సేవలను సామాన్యుడికి అందుబాటులోకి తేవడం. బ్యాంకింగ్ సేవలు అందుబాటులో లేని వారికి అడ్డంకులు తొలగించడం, ఇంటివద్దకే బ్యాంకింగ్ సేవలు అందుబాటులోకి తీసుకురావడం. ఈ ప్రాజెక్టు , తక్కువ నగదు చలామణి కి సంబంధించి భారత ఆర్ధిక వ్యవస్థ దార్శనికతకు అద్దం పడుతుంది. అలాగే ఇది ఆర్ధిక ప్రగతికి, ఆర్థిక సమ్మిళితత్వానికి దోహదపడుతుంది.
ఇండియా పోస్ట్ పేమెంట్స్ బ్యాంక్ 2018 సెప్టెంబర్ 1 నుంచి దేశవ్యాప్తంగా 650 బ్రాంచ్లు, కంట్రోలింగ్ ఆఫీసులలో ప్రారంభమైంది. ఐపిపిబి కి 1.36 లక్షల పోస్ట్ ఆఫీసులు ఉన్నాయి. ఇవి బ్యాంకింగ్ సేవలు అందిస్తున్నాయి. 1.89 లక్షల పోస్ట్మెన్, గ్రామీణ్ డాక్ సేవక్ లు స్మార్ట్ ఫోన్, బయోమెట్రిక్ పరికరాల ద్వారా ఇంటిగుమ్మం వద్దకు బ్యాంకింగ్ సేవలు అందుబాటులోకి తెస్తున్నారు.
ఐపిపిబి ని ప్రారంభించినప్పటి నుంచి ఇది 5.25 కోట్ల ఖాతాలను ప్రారంభించింది. సుమారు 82 కోట్ల ఆర్థిక లావాదేవీలు సుమారు రూ 1,61.811 కోట్ల రూపాయల మేరకు జరిగాయి . దీనికి తోడు 765 లక్షల ఎఇపిఎస్ లావాదేవీలు సుమారు 21 వేలా 343 కోట్ల రూపాయల మేరకు జరిగాయి. 5 కోట్ల ఖాతాలలో్ 77 శా3తం ఖాతాలు గ్రామీణ ప్రాంతాలలో ప్రారంభమైనవి. ఇందులో 48 శాతం మహిళా కస్టమర్లు. వెయ్యి కోట్ల డిపాజిట్లు కలిగి ఉంది. సుమారు 40 లక్షల మంది మహిళా కస్టమర్లు ప్రత్యక్ష నగదు బదిలీ  కింద 2500 కోట్ల రూపాయలు తమ ఖాతాలో అందుకున్నారు. సుమారు 7.8 లక్షల ఖాతాలు పాఠశాల విద్యార్థుల పేరుమీద ప్రారంభించారు.
ఆకాంక్షిత జిల్లాలలో ఐపిపిబి సుమారు 95.71 లక్షల ఖాతాలను తెరిచింది. ఇందులో సుమారు 602 లక్షల లావాదేవీలు రూ 19,487 కోట్ల రూపాయల మేరకు జరిగాయి. వామపక్ష తీవ్రవాదం  ఉన్న జిల్లాలలో 67.20 లక్షల ఖాతాలను ఐపిపిబి ప్రారంభించింది. సుమారు426 లక్షల లావాదేవీలలో 13, 460 కోట్ల రూపాయలు బదిలీ అయింది.
ఈ ప్రతిపాదన ల మొత్తం ఆర్థిక వ్యయం రూ.820 కోట్లు. డిపార్ట్మెంట్ ఆఫ్ పోస్ట్ నెట్వర్క్ను ఉపయోగించుకోవడం ద్వారా భారతదేశం అంతటా ఆర్థిక సేవలను మరింతగా పెంచే లక్ష్యంతో ఇండియా పోస్ట్ పేమెంట్స్ బ్యాంక్కు ఈ నిర్ణయం సహాయం చేస్తుంది.
రక్షణ మంత్రిత్వ శాఖ
ఆత్మనిర్భర్ భారత్ కింద భారత సైన్యం కోసం మెరుగైన ఆకాష్ ఆయుధ వ్యవస్థతో పాటు ఆయుధాలను గుర్తించే 12 రాడార్లు స్వాతి  కోసం 9,100 కోట్ల రూపాయలకు పైగా కాంట్రాక్టులను కుదుర్చుకున్న - రక్షణ మంత్రిత్వ శాఖ
రక్షణ విషయంలో 'ఆత్మ నిర్భరత' కు మరింత ప్రోత్సాహాన్ని అందిస్తూ, భారత సైన్యం కోసం మెరుగైన ఆకాష్ ఆయుధ వ్యవస్థతో పాటు ఆయుధాలను గుర్తించే 12 రాడార్లు, డబ్ల్యూ.ఎల్.ఆర్. స్వాతి  9,100 కోట్ల రూపాయలకు పైగా వ్యయంతో కొనుగోలు చేయడానికి రక్షణ మంత్రిత్వ శాఖ, 2023 మార్చి, 30వ తేదీన ఒప్పందాలపై సంతకం చేసింది.
మెరుగైన ఆకాష్ ఆయుధ వ్యవస్థ
ఆర్మీ ఎయిర్ డిఫెన్స్ లోని 3వ, 4వ రెజిమెంట్ల కోసం లైవ్ మిస్సైల్స్, లాంచర్లతో కూడిన అప్ గ్రేడ్లు, క్షేత్రస్థాయి సహాయ పరికరాలు, వాహనాలు, ఇతర మౌలిక సదుపాయాలతో సహా 8,160 కోట్ల రూపాయలకు పైగా విలువైన, మెరుగైన ఆకాష్ ఆయుధ వ్యవస్థ  కొనుగోలు కోసం భారత్ డైనమిక్స్ లిమిటెడ్ సంస్థతో ఒప్పందం కుదుర్చుకోవడం జరిగింది. ఏ.డబ్ల్యూ.ఎస్. అనేది స్వల్ప శ్రేణి ఉపరితలం నుండి వాయు క్షిపణి  వైమానిక రక్షణ వ్యవస్థ, ఇది రక్షణ పరిశోధన, అభివృద్ధి సంస్థ  దేశీంగా రూపొందించబడి, అభివృద్ధి చేయబడింది. వైమానిక బెదిరింపులను సమర్ధంగా ఎదుర్కోవడంతో పాటు, ఉత్తర సరిహద్దులో భారత సైన్యం కోసం ఏ.డబ్ల్యూ.ఎస్. కు చెందిన రెండు అదనపు రెజిమెంట్లను అప్గ్రేడేషన్ తో సేకరించడం జరుగుతోంది. మెరుగైన ఏ.డబ్ల్యూ.ఎస్. లో సీకర్ టెక్నాలజీ, తగ్గిన ఫుట్ ప్రింట్, 360° ఎంగేజ్మెంట్ సామర్థ్యంతో పాటు, మెరుగైన పర్యావరణ ఆంక్షలు కూడా ఉన్నాయి.
ఈ ప్రాజెక్టు, ప్రధానంగా, భారతీయ క్షిపణి తయారీ పరిశ్రమతో పాటు, స్వదేశీ రక్షణ తయారీ పర్యావరణ వ్యవస్థకు ఊతం ఇస్తుంది. ప్రాజెక్టు లో మొత్తం దేశీయ పరిజ్ఞానం ప్రస్తుతం 82 శాతం మేర ఉండగా, 2026-27 నాటికి ఇది 93 శాతానికి పెంచడం జరుగుతుంది.
మెరుగైన ఏ.డబ్ల్యూ.ఎస్. ని భారత సైన్యంలోకి చేర్చడం వల్ల స్వల్ప శ్రేణి క్షిపణి సామర్థ్యంలో భారతదేశ స్వావలంబన పెరుగుతుంది. విలువైన విదేశీ మారకద్రవ్యాన్ని ఇతర దేశాలకు వెళ్లకుండా చేయడం, భారతదేశంలో ఉపాధి మార్గాలను పెంచడం, విడిభాగాల తయారీ ద్వారా భారతీయ ఎం.ఎస్.ఎం.ఈ. లను ప్రోత్సహించడం, తద్వారా మొత్తం ఆర్థిక వ్యవస్థను పెంచడంలో ఈ ప్రాజెక్టు ముఖ్యమైన పాత్ర పోషిస్తుంది. ఆయుధ వ్యవస్థ కు చెందిన సరఫరా విధానాన్ని నిర్వహించడంలో ఎం.ఎస్.ఎం.ఈ. లతో సహా ప్రైవేట్ పరిశ్రమకు ప్రాజెక్ట్ వ్యయంలో దాదాపు 60 శాతం ఇవ్వబడుతుంది, తద్వారా పెద్ద ఎత్తున ప్రత్యక్ష, పరోక్ష ఉపాధిని సృష్టిస్తుంది.
ఆయుధాలను గుర్తించే రాడార్లు స్వాతి 
990 కోట్ల వ్యయంతో డబ్ల్యూ.ఎల్.ఆర్.స్వాతి  కొనుగోలు కోసం భారత్ ఎలక్ట్రానిక్ లిమిటెడ్  సంస్థతో ఒప్పందం కుదుర్చుకోవడం జరిగింది. ఇది దేశీంగా రూపొందించబడిన ఈ డబ్ల్యూ.ఎల్.ఆర్. కు తుపాకులు, మోర్టార్లు, రాకెట్లను గుర్తించే సామర్థ్యాన్ని కలిగి ఉంటుంది, తద్వారా సొంత మందుగుండు సామగ్రి వనరులతో ఎదురు కాల్పుల ద్వారా శత్రువుల విధ్వంసాన్ని సులభతరం చేస్తుంది. ఇది శత్రువుల నుండి ఎటువంటి జోక్యం లేకుండా వారి కార్యాచరణ పనులను నిర్వహించడానికి, శత్రువుల కాల్పుల నుండి వారికి భద్రతను అందిస్తుంది. వీటి ఏర్పాటును 24 నెలల్లో పూర్తి చేయాలని యోచిస్తున్నారు.
ఈ ప్రాజెక్టు రక్షణ పరిశ్రమకు తన సామర్థ్యాన్ని ప్రదర్శించడానికి ఒక పెద్ద అవకాశం, రక్షణలో 'ఆత్మ నిర్భరత' లక్ష్యాన్ని సాధించే దిశలో ఇది ఒక అడుగు అవుతుంది.
విద్యుత్తు మంత్రిత్వ శాఖ
ఎన్ టిపిసి గ్రీన్ ఎనర్జీ లిమిటెడ్ లో నిర్ణీత పరిమితికి మించి పెట్టుబడులు పెట్టడానికి మహారత్న కేంద్ర ప్రభుత్వ రంగ సంస్థలకు అధికార బదలాయింపు ప్రస్తుత మార్గదర్శకాల నుంచి ఎన్ టిపిసి లిమిటెడ్ కు మినహాయింపు ఇవ్వాలన్న ప్రతిపాదనకు ఆమోదం తెలిపిన మంత్రివర్గం
60 గిగావాట్ల సామర్ధ్యంతో ఎన్ టిపిసి లిమిటెడ్ నెలకొల్పనున్న పునరుత్పాదక శక్తి యూనిట్ లో ఎన్ఆర్ఈఎల్ దాని ఇతర జేవీలు/ అనుబంధ సంస్థలలో ఎన్ జీఈఎల్ పెట్టుబడి పెట్టడానికి ఆమోదం తెలిపిన మంత్రివర్గం
ఎన్ టిపిసి లిమిటెడ్ అనుబంధ సంస్థ అయిన ఎన్ టిపిసి గ్రీన్ ఎనర్జీ లిమిటెడ్ లో నిర్ణీత పరిమితికి మించి పెట్టుబడులు పెట్టడానికి కేంద్ర ప్రభుత్వ మహారత్న రంగ సంస్థలకు అధికార బదలాయింపు ప్రస్తుత మార్గదర్శకాల నుంచి ఎన్ టిపిసి లిమిటెడ్ కు మినహాయింపు ఇవ్వాలన్న ప్రతిపాదనకు ఈ రోజు ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన ఆర్థిక వ్యవహారాల మంత్రివర్గ కమిటీ ఆమోదం తెలిపింది. పునరుత్పాదక శక్తి సామర్థ్య లక్ష్యాన్ని సాధించడానికి ఎన్ టిపిసి 60 గిగావాట్ల సామర్థ్యంతో నెలకొల్పనున్న యూనిట్ లో రెన్యూవబుల్ ఎనర్జీ లిమిటెడ్ లో ఎన్ జీఈఎల్ దాని ఇతర జేవీ లు/అనుబంధ సంస్థలు తమ నికర విలువలో 15% గరిష్ట స్థాయికి లోబడి రూ. 5,000 కోట్ల నుంచి రూ. 7,500 కోట్లు వరకు పెట్టుబడి పెట్టడానికి కూడా మంత్రివర్గం ఆమోదం తెలిపింది.
కాప్ 26 లో అంగీకరించిన విధంగా కార్బన్ ఉద్గారాలను తగ్గించడానికి భారతదేశం ప్రయత్నాలు చేస్తూ లక్ష్యాన్ని సాధించడానికి కృషి సాగిస్తోంది. శిలాజేతర ఇంధన వనరులను ఉపయోగించి 2030 నాటికి 500 60 గిగావాట్ల విద్యుత్ ఉత్పత్తి చేయాలని భారతదేశం లక్ష్యంగా నిర్ణయించుకుంది.
దేశ విద్యుత్ రంగంలో కీలక పాత్ర పోషిస్తున్న కేంద్ర ప్రభుత్వ రంగ సంస్థ ఎన్ టిపిసి తన పునరుత్పాదక శక్తి సామర్థ్యాన్ని పెంపొందించుకోవాలని నిర్ణయించింది. నూతన పెట్టుబడులు వినియోగించి 60 గిగావాట్ల సామర్ధ్యంతో పునరుత్పాదక ఇంధన వనరులు ఉపయోగించి పనిచేసే విద్యుత్ ఉత్పత్తి కేంద్రాన్ని స్థాపిస్తుంది. దీనివల్ల 2030 నాటికి 500 60 గిగావాట్ల విద్యుత్ ఉత్పత్తి చేయాలన్న భారతదేశం నిర్ణయించుకున్న లక్ష్యాన్ని చేరుకోవడానికి అవకాశం కలుగుతుంది. 2070 నాటికి శూన్య ఉద్గారాల విడుదల స్థాయికి చేరుకోవడానికి ఎన్ టిపిసి ప్రణాళిక సహకరిస్తుంది.
ఇటీవల జరిగిన కాప్ 26 సదస్సులో 'పంచమిత్ర' విధానం అమలు చేసి శూన్య ఉద్గార విడుదల స్థాయికి చేరుకుంటామని భారతదేశం ప్రకటించింది. దీనికి అనుగుణంగా కార్యాచరణ ప్రణాళిక రూపొందిందింది.
పునరుత్పాదక ఇంధన రంగంలో ఎన్ టిపిసి రూపొందించిన ప్రణాళికను ఎన్ జీఈఎల్ అమలు చేస్తుంది. ప్రస్తుతం ఎన్ జీఈఎల్ పనిచేస్తున్న/ నిర్మాణం పూర్తి కావడానికి సిద్ధంగా ఉన్న 15 పునరుత్పాదక కేంద్రాలు, ఎన్ఆర్ఈఎల్ ద్వారా 2,861 మెగావాట్ల విద్యుత్తును ఉత్పత్తి చేస్తోంది. గ్రీన్ ఎనర్జీ రంగంలో అందుబాటులో ఉన్న అవకాశాలు ఉపయోగించుకోవడానికి ఎన్ఆర్ఈఎల్ పోటీ రంగంలో ప్రవేశించి సామర్థ్యాన్ని పెంపొందించుకోవడానికి ప్రణాళిక రూపొందించింది.ఎన్ టిపిసి కి ప్రభుత్వం ఇచ్చిన మినహాయింపులు ప్రపంచ గ్రీన్ ఎనర్జీ రంగంలో భారతదేశం కీలక పాత్ర పోషించడానికి సహకరిస్తాయి. సాంప్రదాయ ఇంధన వనరుల వినియోగం తగ్గుతుంది. బొగ్గు దిగుమతి కోసం చేస్తున్న వ్యయం గణనీయంగా తగ్గుతుంది. దేశంలో ప్రతి ప్రాంతంలో 24 గంటల పాటు విద్యుత్ సరఫరా చేయాలన్న ప్రభుత్వ లక్ష్యం నెరవేరుతుంది.
ఎన్ టిపిసి నెలకొల్పనున్న పునరుత్పాదక ఇంధన ప్రాజెక్టు నిర్మాణ దశ, పని ఉత్పత్తి ప్రారంభించిన తర్వాత వెలది మందికి ప్రత్యక్షంగా, పరోక్షంగా ఉపాధి అవకాశాలను అందిస్తుంది.
ప్రధాన మంత్రి కార్యాలయం
బురేవి తుఫాను కారణంగా నెలకొన్న పరిస్థితులపై కేరళ ముఖ్యమంత్రితో మాట్లాడిన - ప్రధానమంత్రి
తీవ్రమైన తుఫాను బురేవి కారణంగా, కేరళ రాష్ట్రంలో నెలకొన్న పరిస్థితులపై ప్రధానమంత్రి శ్రీ నరేంద్రమోదీ, ఆ రాష్ట్ర ముఖ్యమంత్రి శ్రీ పినరయి విజయన్ తో మాట్లాడారు.
అనంతరం ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "కేరళ రాష్ట్రంలో పెను తుఫాను బురేవి కారణంగా సంభవించిన పరిస్థితులపై కేరళ ముఖ్యమంత్రి శ్రీ పినరయి విజయన్  గారితో మాట్లాడాను. కేరళకు సహాయం చేయడానికి కేంద్రం నుండి పూర్తి మద్దతు లభిస్తుందని హామీ ఇచ్చాను. దెబ్బతిన్న ప్రాంతాల్లో నివసిస్తున్న ప్రజల భద్రత, శ్రేయస్సు కోసం ప్రార్థిస్తున్నాను." అని పేర్కొన్నారు.
నౌకారవాణా మంత్రిత్వ శాఖ
నౌకారవాణా మంత్రిత్వ శాఖ కొత్త వెబ్సైట్ ప్రారంభం ఓపెన్ సోర్స్ సాంకేతికత ఆధారంగా అప్డేషన్ మెరుగైన వీడియో అప్లోడ్ సౌకర్యంతో కొత్త ఫీచర్
కేంద్ర నౌకారవాణా మంత్రిత్వ శాఖ వెబ్సైట్  అప్డేట్ అయింది. పునరుద్ధరణ పూర్తయి నూతన రూపు సంతరించుకున్న వెబ్సైట్ను ఇవాళ ప్రారంభించారు. ఓపెన్ సోర్స్ సాంకేతికతతో, NIC క్లౌడ్ మేఘరాజ్ ఆధారంగా రూపకల్పన చేశారు. పరిపాలన సంస్కరణలు మరియు ప్రజా ఫిర్యాదుల విభాగం జారీ చేసిన భారత ప్రభుత్వ వెబ్సైట్ల మార్గదర్శకాల  ఆధారంగా దీనిని రూపొందించారు.
వెబ్సైట్ హోమ్పేజీ ఆకర్షణీయంగా కనిపిస్తోంది. మెరుగైన వీడియో అప్లోడ్ సౌకర్యంతో సామాజిక మాధ్యమాల అనుసంధానం ఫీచర్ను ఈ వెబ్సైట్లో సరికొత్తగా తీసుకొచ్చారు.
ఆర్థిక మంత్రిత్వ శాఖ
న్యూ డెవలప్మెంట్ బ్యాంకు గవర్నర్ల బోర్డు ఆరవ వార్షిక సమావేశానికి దృశ్య మాధ్యమం ద్వారా హాజరైన - కేంద్ర ఆర్ధిక మంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి మరియు న్యూ డెవలప్మెంట్ బ్యాంక్  లో భారత గవర్నర్, శ్రీమతి నిర్మలా సీతారామన్, ఈ రోజు న్యూఢిల్లీ నుండి దృశ్య మాధ్యమం ద్వారా న్యూ డెవలప్మెంట్ బ్యాంకు గవర్నర్ల బోర్డు ఆరవ వార్షిక సమావేశంలో పాల్గొన్నారు. ఈ సమావేశంలో బ్రెజిల్, చైనా, రష్యా, దక్షిణాఫ్రికా దేశాలకు చెందిన గవర్నర్లు / ప్రత్యామ్నాయ గవర్నర్లు కూడా పాల్గొన్నారు.
ప్రస్తుతం నెలకొన్న మహమ్మారి పరిస్థితుల దృష్ట్యా, ఎన్.డి.బి. ఆరవ వార్షిక సమావేశాన్ని దృశ్య మాధ్యమం ద్వారా నిర్వహించారు. ఈ ఏడాది, వార్షిక సమావేశానికి, దాని ఆదేశంతో బాగా సరిపోయే విధంగా "నూతన అభివృద్ధి లక్షణాలు : మౌలిక సదుపాయాల పరిణామం" అనే అంశాన్ని ఇతివృత్తంగా నిర్ణయించారు.
మహమ్మారి ప్రభావాన్ని పరిమితం చేయడంతో పాటు, భారీగా టీకాలు వేసే కార్యక్రమం చేపట్టడానికి భారతదేశ శీఘ్ర ప్రతిస్పందన ఫలితంగా ‘V ఆకారం రికవరీ’ సాధ్యమయ్యిందని, కేంద్ర మంత్రి నొక్కిచెప్పారు. ప్రపంచంలోనే అతిపెద్ద టీకాలు వేసే కార్యక్రమం భారతదేశంలో కొనసాగుతోందని కూడా, శ్రీమతి సీతారామన్ గట్టిగా చెప్పారు. భారతదేశం, 80 దేశాలకు 63.9 మిలియన్ మోతాదుల మేర మేడ్-ఇన్-ఇండియా కోవిడ్ వ్యాక్సిన్ ను 80 దేశాలకు, సరఫరా చేసింది. వీటిలో 10.4 మిలియన్ డోసులను గ్రాంటుగా అందజేసింది.
గత ఆరు సంవత్సరాలుగా బ్యాంకు సాధించిన విజయాలు, పురోగతిని, శ్రీమతి సీతారామన్ ప్రస్తావిస్తూ, కోవిడ్ మహమ్మారిపై పోరాడడంలో సభ్య దేశాలకు, 10 బిలియన్ డాలర్ల అత్యవసర సహాయ కార్యక్రమం ద్వారా, కౌంటర్ సైక్లికల్ రుణాలు అందజేయడంలో ఎన్.డి.బి. పాత్రను ప్రత్యేకంగా పేర్కొన్నారు. తగినంత క్యాపిటలైజేషన్, అధిక నాణ్యత గల పాలన, వివేకవంతమైన నిర్వహణ ద్వారా అంతర్జాతీయ రేటింగ్ ఏజెన్సీలు కేటాయించిన రేటింగ్లను ఎన్.డి.బి నిర్వహించడం, మెరుగుపరచడం యొక్క అవసరాన్ని కూడా కేంద్ర ఆర్థిక మంత్రి నొక్కి చెప్పారు.
ప్రైవేటు రంగ భాగస్వామ్యాన్ని సులభతరం చేయడానికి, మరింత వినూత్నమైన ఫైనాన్సింగ్ నిర్మాణాలను అన్వేషించడానికి, ఇతర ఎం.డి.బి. లతో సహ-ఫైనాన్సింగ్ అవకాశాలను కనుగొనటానికి, బ్యాంకింగ్ ప్రాజెక్టుల పైప్-లైన్ ను అభివృద్ధి చేయడానికి, మౌలిక సదుపాయాల సుస్థిరతను పెంచడానికి, పర్యావరణ, సామాజిక భద్రతలను ప్రోత్సహించడానికి, కేంద్ర ఆర్థిక మంత్రి ఎన్.డి.బి.ని ప్రోత్సహించారు.
మౌలిక సదుపాయాలకు ఆర్ధిక సహాయాన్ని అందించడంలో ఆర్థికాభివృద్ధి సంస్థల  పాత్రను ఆమె ప్రత్యేకంగా పేర్కొంటూ, వచ్చే మూడేళ్లలో 69 బిలియన్ డాలర్ల రుణ లక్ష్యంతో, భారతదేశం 3 బిలియన్ డాలర్ల ప్రారంభ చెల్లింపు మూలధనంతో కొత్త డి.ఎఫ్.ఐ. ని ఏర్పాటు చేయనున్నట్లు తెలియజేశారు. ఎక్కువ ఫలితాలను సాధించడానికి, దాని అభివృద్ధి ప్రాధాన్యతలను పంచుకునే ఈ సంస్థలతో సన్నిహిత సంబంధాలను పెంపొందించుకోవాలని, ఆమె ఎన్ఎ.డి.బి. కి సూచించారు.
బ్రిక్స్ దేశాలతో పాటు, ప్రపంచంలోని ఇతర ఈ.ఎం.డి.సి. లలో మౌలిక సదుపాయాలు, స్థిరమైన అభివృద్ధి ప్రాజెక్టుల కోసం వనరులను సమీకరించే లక్ష్యంతో, బ్రిక్స్ సభ్య దేశాలు  2014 లో, బహుళ పక్ష అభివృద్ధి బ్యాంకు - ఎన్.డి.బి. ని, స్థాపించాయి. చైనాలోని షాంఘై లో ఉన్న ప్రధాన కార్యాలయం ద్వారా 2015 సంవత్సరం నుండీ, ఈ బ్యాంకు పనిచేస్తోంది. ఎన్.డి.బి. ఇప్పటివరకు, భారతదేశంలోని 18 ప్రాజెక్టులకు, 6,924 మిలియన్ డాలర్ల ఆమోదం తెలిపింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కరోనా వైరస్ కు సరికొత్త పరీక్ష నిర్వహణ దిశగా
సి ఎస్ ఐఆర్ -ఐఐఐఎమ్, రిలయెన్స్ ఇండస్ట్రీస్
స్వదేశీ పరిజ్ఞానంతో వేగంగా, కచ్చితత్వంతో చౌకగా కరోనా పరీక్ష నిర్వహించే ప్రయత్నం
కోవిడ్-19 నివారణ, నియంత్రణ దిశగా దేశం చేస్తున్న కృషిలో భాగంగా సి ఎస్ ఐ ఆర్ సంస్థ తన రీసెర్చ్ అండ్ డెవలప్ మెంట్ విభాగాన్ని కరోనా వైరస్ నివారణ చర్యల మీద దృష్టి సారించాల్సిందిగా ఆదేశించింది. కరోనావైరస్ కారణంగా ఎదురవుతున్న అనేక సమస్యలను లెక్కలోకి తీసుకుంటూ సంస్థ డైరెక్టర్ జనరల్ డాక్టర్ శేఖర్ మండే నేతృత్వంలో ఐదు విభాగాలు ఏర్పాటు చేసి పరిశోధనలకు చొరవ చూపుతోంది. డిజిటల్ పరిమాణు నిఘా, ఔషధాలు, వాక్సిన్, చౌకగా నిర్థారణ పరీక్షలు, ఆస్పత్రులలో వాడే పరికరాలు, రక్షణ కిట్స్, ఇతర నిర్వహణ సంబంధ అంశాలమీద ఈ విభాగాలు విడివిడిగా పనిచేస్తాయి.
వ్యాధి నిర్థారణ పరీక్షలు చాలా కీలకం కాబట్టి సిఎస్ ఐ ఆర్ లాబ్ భాగస్వామి అయిన జమ్మూ లోని సిఎస్ ఐ ఆర్ - ఐఐఐఎం సంస్థ రిలయెన్స్ ఇండస్ట్రీస్ తో కలిసి ఆర్ టి - ఎల్ ఎ ఎం పి ఆధారిత కిట్ తయారు చేసింది. ఈ విషయమై ఈ రెండు సంస్థల మధ్య లాంఛనంగా ఒక ఒప్పందం కూడా కుదిరింది.
న్యూక్లిక్ యాసిడ్ ఆధారంగా జరిగే ఈ పరీక్షకోసం రోగు ముక్కు, గొంతు నుంచి శాంపిల్స్ సేకరిస్తారు. సింథటిక్ టెంప్లెట్స్ సాయంతో ఇప్పటికే విజయవంతంగా పరీక్షలు నిర్వహించారు. కేవలం 45-60 నిమిషాల్లో వేగంగా చేయగలగటమే కాకుండా చాలా చౌకగా కచ్చితమైన ఫలితాలు రాబట్టే అవకాశముంది. ముందుగా కొద్ది మంది రోగుల మీద పరీక్షించిన తరువాత పెద్ద సంఖ్యలో పరీక్షలు చేసి ఫలితాలు రాబట్టటం ద్వారా దీని కచ్చితత్వాన్ని నిర్థారించుకున్నారు.
దీనిలో వాడే పరికరాలు సులభంగా దొరికేవి కావటం, అన్నీ భారతదేశంలోనే తయారు చేయగలగటం దీని ప్రత్యేకత. ప్రస్తుతం జరుపుతున్న పరీక్షలకు ఎక్కువగా విదేశీ పరికరాలమీద ఆధారపడాల్సి వస్తున్నది. పైగా అవి చాలా ఖరీదైన పరీక్షలు కావటం, నిపుణుల కొరత ఎక్కువగా ఉండటం లాంటి సమస్యలు కూడా ఉన్నాయి. దీనివలన మారుమూల ప్రాంతాల్లో పరీక్షలు జరపటం ఇబ్బందికరంగా తయారైంది. క్వారంటైన్ కేంద్రాల్లోను,. విమానాశ్రయాలలాంటి చోట్ల తక్కువ సమయంలో పెద్ద సంఖ్యలో పరీక్షలు జరపటం ఇప్పుడు చాలా సులభమవుతుంది.
పైగా ఈ కొత్త పరీక్షలు మామూలు ఏర్పాట్లున్న లాబ్ లలో సైతం చేపట్టగలిగే అవకాశముంది. అందువల్ల రైలే స్టేషన్లు, బస్టాండ్లలో కూడా వాడే వీలున్నది. కేవలం అతినీలలోహిత కాంతి లోనే కనిపించే ఫలితం ఇకమీదట సాధారణ కాంతిలోనూ కనబడేలా మార్పు చేయబోతున్నారు. మరిన్ని పరీక్షల తరువాత ఐసిఎమ్ ఆర్ ఆమోదం తీసుకోవటానికి ఈ సంస్థలు ప్రయత్నిస్తున్నాయి.
సమాజ శ్రేయస్సును దృష్టిలో ఉంచుకొని ఎక్కువమంది జనాభాకు చౌకగా పరీక్షలు జరపటమే లక్ష్యంగా రిలయెన్స్ సంస్థ వీటిని పెద్ద సంఖ్యలో ఉత్పత్తి చేయాలని భావిస్తోంది. వైరస్ సోకినవారిని ఈ పరీక్షల ద్వారా వేగంగా గుర్తించటంతోబాటు త్వరగా వేరుచేసి వ్యాధి వ్యాపించకుండా నివారించే వీలు కలుగుతుంది.
డైరెక్టర్ డాక్టర్ రామ్ విశ్వ కర్మ, ప్రిన్సిపల్ సైంటిస్ట్ డాక్టర్ సుమిత్ గాంధి, ఆర్ అండ్ డి విభాగం సీనియర్ వైస్ ప్రెసిడెంట్ డాక్టర్ సంతాను దాస్ గుప్తా, జనరల్ మేనేజర్ డాక్టర్ మనీష్ శుక్లా ఈ ప్రాజెక్టును పర్యవేక్షిస్తున్నారు.
ఆర్థిక మంత్రిత్వ శాఖ
'స్టాండ్ అప్ ఇండియా' పథకం ప్రారంభం నుంచి 1,10,019 దాటిన రుణాల సంఖ్య
'స్టాండ్ అప్ ఇండియా' పథకం ప్రారంభం నుంచి 31.01.2021 వరకు ఇచ్చిన రుణాల సంఖ్య 1,10,019ను దాటింది. ఈ పథకం కింద వ్యాపారాలు ప్రారంభించడానికిగానీ, పెంచుకోవడానికిగానీ లబ్ధిదారులు రూ.10 లక్షల నుంచి రూ.కోటి వరకు రుణం పొందవచ్చు.
కేంద్ర ఆర్థిక శాఖ సహాయ మంత్రి శ్రీ అనురాగ్ సింగ్ ఠాకూర్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
2016 ఏప్రిల్ 5వ తేదీన 'స్టాండప్ ఇండియా' పథకాన్ని కేంద్ర ప్రభుత్వం ప్రవేశపెట్టిందని, తర్వాత దానిని 2025 వరకు పొడిగించిందని మంత్రి రాజ్యసభకు వివరించారు. ఈ పథకం కింద, షెడ్యూల్డ్ వాణిజ్య బ్యాంకులు తమ ప్రతి బ్రాంచి నుంచి కనీసం ఒక ఎస్సీ లేదా ఎస్టీ లబ్ధిదారుడికి, ఒక మహిళకు రూ.10 లక్షల నుంచి రూ.కోటి రుణాన్ని అందించాలి. తయారీ, సేవ, వాణిజ్య రంగాల్లో ఎలాంటి అడ్డంకులు లేని సంస్థల స్థాపన కోసం ఈ రుణాన్ని అందిస్తారు.
నౌకారవాణా మంత్రిత్వ శాఖ
డిసెంబర్ నెలలో రికార్డు నెలవారీ కార్గో నిర్వహణన జరిపిన పారాదీప్ పోర్ట్
పారాదీప్ కొత్త సంవత్సరాన్ని మేటి ఘనతతో ప్రారంభించింది. ఈ పోర్ట్ డిసెంబరు మాసంలో ఆల్ టైమ్ రికార్డ్ కార్గో హ్యాండ్లింగ్ నిర్వహించింది. 2022 డిసెంబర్, 2022లో పారాదీప్ పోర్టు 12.6 ఎంఎటీల ఆల్ టైమ్ రికార్డ్ కార్గో హ్యాండ్లింగ్ జరిపింది. దేశంలోని అన్ని మేజర్ పోర్ట్ల చరిత్రలో ఇది అత్యధిక నెలవారీ కార్గో నిర్వహణ కావడం విశేషం. ఈ ఘనత సాధించేందుకు గాను విశేషంగా కృషి చేసిన పీపీఏ బృందాన్ని సంస్థ చైర్మన్ శ్రీ పి.ఎల్. హరనాధ అభినందించారు. కొత్త సంవత్సరం 2023 జనవరి నెలలోనే 100 ఎంఎంటీల కార్గో హ్యాండ్లింగ్ మార్క్ను దాటడానికి సిద్ధంగా ఉండడం పోర్ట్కి శుభప్రదం. ప్రస్తుత ఆర్థిక సంవత్సరంలో 125 ఎంఎంటీ కంటే ఎక్కువ కార్గో హ్యాండ్లింగ్ను ఆల్ టైమ్ రికార్డ్ను సెట్ చేయడానికి పోర్ట్ సిద్ధంగా ఉంది. డిసెంబరుతో ముగిసిన సంవత్సరంలో 96.81 ఎంఎటీల కార్గోను నిర్వహించింది. గత ఆర్థిక సంవత్సరం సంబంధిత కాలంలో ఇది 83.6 ఎంఎటీగా నిలిచింది. ఈ సంవత్సరంలో పోర్ట్ ప్రవేశపెట్టిన వివిధ వ్యవస్థ మెరుగుదల చర్యలు గత సంవత్సరం కంటే 15.5 శాతం వృద్ధికి ఆజ్యం పోశాయి. కోస్టల్ థర్మల్ కోల్ హ్యాండ్లింగ్ గత ఆర్థిక సంవత్సరంతో పోల్చితే చెప్పుకోదగిన రీతిలో 58.11 శాతం వృద్ధిని కనబరిచింది. ఇది ఓడరేవులో నిర్వహించబడుతున్న మొత్తం కార్గో పరిమాణంలో 31.56 శాతంగా ఉంది. పారాదీప్ ఓడరేవు దేశంలోనే ముఖ్య తీరప్రాంత షిప్పింగ్ హబ్గా అభివృద్ధి చెందుతోంది. రాజస్థాన్, ఉత్తర ప్రదేశ్ మరియు హర్యానాలో ఉన్న పవర్ హౌస్లకు తీరప్రాంత థర్మల్ బొగ్గును రవాణా చేయడానికి కూడా ప్రణాళికలు సిద్ధం చేసుకొని ముందుకు సాగుతోంది.
రసాయనాలు, ఎరువుల మంత్రిత్వ శాఖ
లాక్డౌన్ నేపథ్యంలోనూ హెచ్ఐఎల్  సంస్థ ఆఫ్రికన్ దేశాల నుండి పెద్ద ఆర్డర్లపై దృష్టి సారించింది
కోవిడ్ -19 లాక్డౌన్తో అపారమైన లాజిస్టిక్ మరియు ఇతర సవాళ్లు ఎదురవుతున్నప్పటికీ
 దేశంలోని రైతు సమాజానికి పురుగు మందుల తగినంత సరఫరాను నిర్ధారించడానికి అన్ని ప్రయత్నాలు చేస్తోంది. ఇదే సమయంలో ఆఫ్రికన్ దేశాల నుండి కూడా డీడీటీ ఎగుమతి ఆర్డర్లు పొందడంపై ప్రధానంగా దృష్టి సారిస్తోంది. రాబోయే నెలల్లో ఈ ప్రాంతంలో మలేరియా కేసుల పెరుగుదలకు అవకాశం ఉందని ప్రపంచ ఆరోగ్య సంస్థ ఇటీవల జారీ చేసిన హెచ్చరికను దృష్టిలో ఉంచుకుని డీడీటీ సరఫరా కోసం పది దేశాలతో కూడి దక్షిణాఫ్రికా అభివృద్ధి సంఘానికి  హెచ్ఐఎల్ లేఖ రాసింది. దేశంలో ఈ నెల 7వ తేదీ వరకు లాక్డౌన్ అమలులో ఉన్న వ్యవధిలో కూడా హెచ్ఐఎల్ సంస్థ 120.40 ఎంటీల డీడీటీ టెక్నికల్ను, 226.00 ఎంటీల డీడీటీ 50 శాతం డబ్ల్యూడీపీ, 85.00 ఎంటీల మలాథియాన్ టెక్నికల్, 16.38 ఎంటీల హిల్గోల్డ్ మరియు 27.66 ఎంటీల ఫార్మూలేషన్లను ఉత్పత్తి చేసింది. దీంతో రైతు సమాజంపై లాక్డౌన్ ప్రభావం పడకుండా ఈ సంస్థ కృషి చేసింది. దీనికి తోడు లోకస్ట్ కంట్రోల్ ప్రోగ్రాం కోసం మలాథియాన్ టెక్నికల్ ఉత్పత్తి కొనసాగుతోంది. రాజస్థాన్, గుజరాత్ రాష్ట్రాలలో వ్యవసాయ శాఖల లోకస్ట్ కంట్రోల్ ప్రోగ్రాం కోసం మలాథియాన్ టెక్నికల్ మిశ్రమం సరఫరాను కొనసాగిస్తోంది. దీనికి తోడు ఎన్డీబీడీసీపీ సరఫరా ఆర్డర్ ప్రకారం ఒడిశా  కు డీడీటీ 50 శాతం డబ్ల్యూడీపీ పంపబడింది. హెచ్ఐఎల్ యొక్క తయారీ యూనిట్లు కనీస మానవ శక్తితో సామాజిక దూరం నిర్వహించడంతో పాటు కోవిడ్ నియంత్రణకు సంబంధించి ప్రామాణిక ఆపరేటింగ్ విధానాల్ని  పాటిస్తూ తయారీ యూనిట్లు నడుస్తున్నాయి. హెచ్ఐఎల్కు చెందిన యూనిట్లలో పారిశుద్ధ్య స్థాయిని పెంచారు. కర్మాగారంలోకి అన్ని పని ప్రదేశాలలోకి ప్రవేశించే ప్లాంట్లు, ట్రక్కులు మరియు బస్సులు తరచూ శుభ్రపరుస్తున్నారు. గత వారంలో కంపెనీ మొత్తం అమ్మకం రూ.278.82 లక్షలుగా నిలిచింది. వ్యవసాయ రసాయనాలు, ఎరువులు మరియు విత్తనాల అమ్మకం ఇందులో ఉన్నాయి. ఆన్లైన్లో టెండర్ యొక్క ప్రాసెసింగ్ మరియు సేకరణ కార్యకలాపాలు కూడా జరపబడుతున్నాయి.
ప్రధాన మంత్రి కార్యాలయం
పద్మ శ్రీ పురస్కార గ్రహీత శ్రీ నందా ప్రుస్టీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
పద్మ శ్రీ అవార్డు గ్రహీత శ్రీ నందా ప్రుస్టీ గారి కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ నందా ప్రుస్తీ గారి మృతి నన్ను బాధపెట్టింది. ఎంతో మంది గౌరవిస్తున్న ‘నందా సర్’ ను ఒడిశా లో విద్య తాలూకు ఆనందాల వ్యాప్తి కి చేసిన కృషి కి గాను తరాల తరబడి స్మరించుకోవడం జరుగుతుంది. కొన్ని వారాల కిందట జరిగిన పద్మ పురస్కారాల ప్రదానోత్సవం లో ఆయన దేశ ప్రజల దృష్టి ని మరియు ప్రేమ ను తన వైపునకు తిప్పుకొన్నారు. ఓమ్ శాంతి.’’ అని పేర్కొన్నారు.